Lav et referat af nedenstående tekst:

Tekst:
Det var Greta Tunberg, der i 2018 startede med at strejke for klimaet fredag efter fredag i Stockholm. Siden har det spredt sig til tusindvis af børn og unge verden over. Og nu er det nået til Aars. Det er blandt andet sket fordi, 15-årige Erika Vinstrup er engageret i sagen: - Hvorfor laver vi ikke også en strejke, der må være unge her i Aars og Vesthimmerland kommune, der også vil være med. Erika Vinstrup går på Ranum Efterskole og har sammen med andre elever lavet en klimaklub, hvor de har holdt små demonstrationer. - Jeg synes, det er megavigtigt. Det handler om at prioritere mennesker over profit. Vi vil hellere have, at mennesker har det godt i stedet for den her evigt økonomiske vækst, vi ser, fortæller Erika, der også er medlem af organisationen 'People - Not Profit' Fredagens demonstration har taget to måneder at planlægge. Det er en del af en stor international klimstrejke, arrangeret af bevægelsen Fridays for Future. - Vi håber jo at blive set som en del af en stor bevægelse. Der er millioner af unge verden over, der strejker lige nu sammen, siger Erika Vinstrup. - Under corona har der været fokus på, hvem der skulle have penge for vaccinerne og snak om det - i stedet for at tænke på alle dem, der dør af klimaforandringerne eller dem, der lider under vores brug af eksempelvis fast fashion (hurtigproduceret mode, red.) i form af børnearbejde. Der er bare den her ekstremt store ulighed i vores samfund, som vi gerne vil gøre op med. TV2 Nord var med live, da der blev strejket for klimaet i Aars: Motiveret af magten Også i Thy og Aarhus var der fredag samlet unge - og i Aars deltog både unge fra lokalområdet, men også fra Aalborg. Motivationen til at gå ind i klimasagen har Erika fra flere forskellige steder. - Jeg blev inspireret af min storesøster som 12-årig, og siden har jeg været meget politisk aktiv. Og så kunne jeg bare ikke forstå, at politikerne ikke gjorde noget. Og det har motiveret mig at gøre noget, når dem med magten ikke handler. Forstander bakker op - selvom elever "pjækker" En del af demonstranterne kom fra Ranum Efterskole. Og egentlig skulle de have været i skole, siger forstander Olav Storm, der selv er med. - Jeg er med for at bakke de unge mennesker op om initiativet. Det er virkelig flot, at vores klimagrupper på skolen har formået at lave den her demonstration. Skolen har blandt andet faciliteret transport og sørget for busser til dagens demonstration. - Vi bakker ikke op om, at de pjækker. For skole er det vigtigste i livet, og dét der flytter allermest i verden er viden om miljø og klima - og samarbejde på tværs af landegrænser. - Men at investere en time for at vise, at man er en del af et demokrati, et fællesskab og få rejst en stemme, det tror jeg er lidt vigtigere end at sidde på skolebænken. I det daglige bakker efterskolens eleverne op om at arbejde bevidst med verdensmålene. - Ellers bliver det bare en tåge af forbrug og fokus på 'at have det godt'. Men hvad med alle de andre og alt det andet. Så når vi rejser ud, arbejder vi også med fattigdom, sundhed, børns vilkår og kvinders rettigheder. Olav Storm var fredag den eneste voksne fra skolen, der var med, og det viser noget vigtigt om de unges engagement, siger han. - Ellers er de fuldstændig selvkørende, og det er dén generation, der er selvkørende, der er brug for.

Referat:
Fredag var en større gruppe unge samlet i Aars for at sætte fokus på klimaforandringer - med opbakning fra en lokal efterskoleforstander.